Kaico! Yaro dan shekara 14 ya mika kan sa ga masu garkuwa da mutane a Kaduna ▷ Legit.ng
6 months ago 9555 views by Muhammad Auwal
Wani karamin yaro mai shekaru 14 ya mika kan sag a gungun miyagu yan bindiga da suka yi awon gaba da mahaifiyarsa a unguwar Juji, Sabon Tasha, cikin karamar hukumar Chikun ta jahar Kaduna.
Jaridar Daily Trust ta ruwaito yan bindigan sun shiga unguwar ne a ranar Talata suna harbe harben mai kan uwa da wabi suna shiga gidajen mutane suna dauke su, a haka suka shiga gidansu yaron suka dauke uwarsa, amma sai ya nemi su tafi da shi domin ba zai iya zama ba tare da mahaifiyarsa ba.
Wani mazaunin unguwar ya bayyana cewa: “Da tsakar dare yan bindigan suka shigo Juji, kai tsaye suka dinga shiga gidajen jama’a suna bugu musu kofa wai su bude kofofinsu, amma da suka ji babu wanda ya amsa, sai suka fasa kofofin da tagogin.
“Da yake akwai karafa a cikin tagogin, sai suka yi amfani da diga wajen karya karafan, a haka suka ciro matar za su tafi da ita, amma sai yaronta ya roke su da su tafi da shi shima, yanzu tsawon sa’o’i 24 kenan basu tuntubi kowa ba.” Inji shi.
Yan bindigan sun gamu da tirjiya a garin Kudami, amma basu samu wannan tirjiya a garin Beni ba, inda suka ci karensu babu babaka, suka fasa shaguna, gidaje, da kuma dauke musu babban limami yayin da yake kan hanyarsa ta zuwa taron radin suna.
49 minutes ago 674 views
55 minutes ago 1602 views
Ba zan mutu ba har sai Atiku ya zama shugaban kasa – Dattijon Arewa dan shekara 90